Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 408/13/6613	Žiar nad Hronom, 12.2.2014
EEČ : 2-52-26-2014

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	od jarných mesiacov roka 2013 do 01.07.2013, v presnejšie nezistenom čase, v rodinnom dome na Ulici XXXXX 60 v Novej Bani, okres Žarnovica,  ako profesionálny rodič maloletej V.H., nar. XXXXX, ju viackrát zavolal do izby  a prikázal jej, aby ho masírovala na rôznych častiach tela, ľahol si na posteľ, vyzliekol si tričko a maloletá mu masírovala bradavky, nohy, ruky, chrbát, brucho, najmenej trikrát si pritom vyzliekol nohavice a spodné prádlo a prikázal jej, aby ho masírovala medzi nohami, čo táto zo strachu pred bitkou urobila, zároveň masíroval aj on ju na prsiach, po tom, čo jej vyzliekol tričko a o celej veci jej zakázal hovoriť.

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
	
Vyšetrovateľka Okresného riaditeľstva PZ, odboru kriminálnej polície XXXXX uznesením ČVS:ORP-354/OVK-ZH-2013 zo dňa 08.07.2013 začala trestné stíhanie a uznesením zo dňa  30.09.2013 vzniesla obvinenie XXXXX za zločin sexuálneho zneužívania podľa § 201 ods. 1 Trestného zákona na tom skutkovom základe, že od jarných mesiacov roka 2013 do 01.07.2013, v presnejšie nezistenom čase, v rodinnom dome na Ulici XXXXX 60 v Novej Bani, okres Žarnovica,  ako profesionálny rodič maloletej V.H., nar. XXXXX, ju viackrát zavolal do izby  a prikázal jej, aby ho masírovala na rôznych častiach tela, ľahol si na posteľ, vyzliekol si tričko a maloletá mu masírovala bradavky, nohy, ruky, chrbát, brucho, najmenej trikrát si pritom vyzliekol nohavice a spodné prádlo a prikázal jej, aby ho masírovala medzi nohami, čo táto zo strachu pred bitkou urobila, zároveň masíroval aj on ju na prsiach, po tom, čo jej vyzliekol tričko a o celej veci jej zakázal hovoriť.

	XXXXX vo svojej výpovedi poprel okolnosti, ktoré sú mu kladené za vinu a na svoju obhajobu uviedol, že ako profesionálni rodičia s manželkou XXXXX sa starali maloletú V.H., ktorú nikdy nežiadal, aby ho masírovala po bradavkách a nikdy ju sexuálne neobťažoval. Pripustil, že žiadal od maloletých detí, ktoré mali v starostlivosti, aby ho volali tréner, vzťahy medzi nimi boli dobré v čase, keď sa o nich nezaujímala matka XXXXX. Na Vianoce v roku 2010 bola maloletá V.H. so svojími súrodencami u matky po dobu asi 10 dní, kedy sa deti vrátili špinavé, hladné, zavšivavené a negatívne ovplyvnené. V jednom prípade maloletý Kevin Hikl, brat poškodenej na podnet matky kúpil toulén, ktorý ukryl u nich doma, následne sa z neho napil maloletý Felix, bol hospitalizovaný, preto vznikol konflikt medzi nimi ako profesionálnymi rodičmi a matkou XXXXX. Od tej doby začala na nich útočiť, deti negatívne  ovplyvňovala, čo vyvrcholilo podaním trestného oznámenia.

 XXXXX Hiklová  vo svojej výpovedi uviedla, že obvinený ju viackrát  žiadal, aby ho masírovala, čo urobila zo strachu, že by dostala bitku. Masírovala ho viackrát aj medzi nohami,  on ju masíroval po prsiach, kedy jej dal  dole tričko, nakoniec jej povedal, že to nemá nikomu hovoriť. Túto výpoveď zopakovala maloletá aj  pred psychologičkou XXXXX, ktorá vypracovala psychologický znalecký posudok. Zo záverov psychologického posudku na maloletú Veroniku  vyplýva, že jej výpoveď môže byť skreslená v detailoch, čo nie je spôsobené chorobným podkladom, ale môže to byť spôsobené zistenou zníženou koncentráciou pozornosti a slabšími výkonmi krátkodobej pamäti. Nebolo zistené, že by bola XXXXX sugestibilná manipulovateľná, alebo ovplyvniteľná, ale jej výpoveď môže byť ovplyvnená posilňovaním niektorých aspektov, hlavne zo strany biologickej matky a starých rodičov.

 Svedkyňa a poškodená XXXXX uviedla, že  najprv jej hovorili synovia o zneužívaní maloletej Veroniky obvineným a nakoniec sa jej o tom zmienila aj dcéra XXXXX. Keď to oznámila riaditeľke Detského domova v Banskej Bystrici, neverila jej, s odstupom času maloletá XXXXX znova tvrdila, že obvinený ju zobral do izby, vyzliekol sa, začal ju obchytkávať a dal jej do ruky pohlavný úd,  navyše deti tvrdili, že ich bijával, preto sa rozhodla podať trestné oznámenie.

	XXXXX, riaditeľka Detského domova v Banskej Bystrici uviedla, že situáciu v rodine profesionálnych rodičov obv. XXXXX a Ley Sušienkovej pravidelne monitorovali, najmä po tom, ako biologická matka XXXXX ich opakovane obviňovala z nevhodného správania voči deťom. Deti boli vyšetrené klinickou psychologičkou XXXXX, ktorá zistila, že maloleté deti majú pozitívne citové väzby k profesionálnym rodičom, nezistila žiadne negatívne správanie sa voči deťom a na druhej strane pri vyšetrení zistila, že biologická matka XXXXX navádza najmä syna Kevina, aby klamal, že im ubližujú. S XXXXX bola veľmi ťažká komunikácia a v čase, keď boli deti u nej na návšteve, prejavili sa u nich negatívne vplyvy.

	Ako svedkyňa bola vypočutá XXXXX, ktorá uviedla, že o deti včítane Veroniky sa riadne starali a obvinený ju  nikdy  sexuálne nezneužíval. Potvrdila, že práve naopak, keď sa deti vrátili z návštevy od biologickej matky, nevhodne sa vyjadrovali a hrali, prejavili sa na nich negatívne vplyvy. XXXXX, špeciálna pedagogička Detského domova v Banskej Bystrici, vo svojej výpovedi potvrdila, že biologická matka negatívne pôsobila na deti, ovplyvňovala ich a manipulovala s nimi, navádzala ich na to, aby klamali a uvádzali nepravdivé informácie o profesionálnych rodičoch. Často sa vyhrážala podaním trestného oznámenia, preto zabezpečili vyšetrenie detí klinickou psychologičkou. Uvedené vyšetrenie nepotvrdilo, že by boli deti bité, týrané, alebo zneužívané, akýmkoľvek spôsobom.

	Ďalej bola vypočutá svedkyňa XXXXX, psychologička Detského domova v Banskej Bystrici, ktorá zhodne uviedla, že biologická matka XXXXX obviňovala profesionálneho rodiča XXXXX z toho, že deti bije a Veroniku sexuálne zneužíva, čo sa nepotvrdilo, pričom deti mali pozitívny vzťah k obidvom profesionálnym rodičom.

	Vyšetrovateľka k spisu pripojila ďalšie listinné dôkazy, najmä odborné vyjadrenie psychológa na maloletú XXXXX, ako aj na jej súrodencov , písomné vyjadrenie Detského domova v Banskej Bystrici.

	Vykonané dôkazy preukázali, že ku konaniu, ktoré je kladené za vinu obv. XXXXX nedošlo, nebolo zistené, že by sexuálne zneužíval maloletú V.H., tento skutok sa nestal, preto bolo potrebné trestné stíhanie, ktoré sa proti nemu vedie, zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka